यात्रियों की समस्याओं का हो निवारण
ऑलइंडिया आरपीएफ एसोसिएशन की दो दिवसीय बैठक आरपीएफ लाइन रानीबाजार में की गई। बैैठक में एसोसिएशन सदस्यों ने रेल यात्रियों एवं सुरक्षा कर्मियों की समस्याओं पर चर्चा की। महामंत्री कंवर लाल बिश्नोई ने कहा कि समस्याओं की निवारण समय रहते सकारात्मक कार्यवाही नहीं की गई तो एसोसिएशन एक माह बाद विरोध करेगा। साथ ही कहा की केन्द्र सरकार द्वारा ग्रुप डी सी की भर्ती में मौखिक परीक्षा को खत्म कर दिया गया है। लेकिन रेलवे सुरक्षा बल से खत्म नहीं किया गया है। बैठक में चार मांगे रखी गई। इस मौके पर अध्यक्ष संधू, कंवर लाल बिश्नोई, रामेश्वर जाट, सतवीर यादव सहित जयपुर, जोधपुर, बीकानेर एवं अजमेर मंडलों के प्रतिनिधियों ने हिस्सा लिया।
hin_Deva hin_Deva